Br: 04-67/128 21.9.2021. godine

**S E K T O R S K A A N A L I Z A  
za utvrđivanje predloga prioritetnih oblasti od javnog interesa i potrebnih sredstava   
za finansiranje projekata i programa nevladinih organizacija  
iz Budžeta Crne Gore u 2022. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma | **√** | zaštita životne sredine /**upravljanje otpadom** |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |

1. **PRIORITETNI PROBLEMI I POTREBE KOJE TREBA RIJEŠITI U 2022. GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |  |
| --- | --- |
| Opis problema: | |
| **Problem 1: Postizanje ciljeva za reciklažu na putu ka EU**  Zakonskim, tematskim i predpristupnim aktima koji se odnose na upravljanje otpadom, definisani su ciljevi koji se odnose na ponovno korišćenje i recikliranje otpada, kako na reciklabilne frakcije komunalnog otpada, papir, karton, plastiku, metal i staklo, na biorazgradivi otpad, tako i na posebne vrste otpada u koje spada: EE otpad, otpadna vozila, otpadne gume, baterije i akumulatori, otpadna ulja za podmazivanje i tečnosti, otpadna jestiva ulja, otpadna ambalaža, građevinski otpad, otpad koji sadrži azbest, otpad koji sadrži PCB, kanalizacioni mulj i dr. To su sljedeći akti: Zakon o upravljanju otpadom („Sl.list Crne Gore“, 64/11 i 39/16) i podzakonski akti donešeni na osnovu ovog zakona, Državni plan upravljanja otpadom, lokalni planovi. Bez obzira na zaokruženu regulativu, ciljevi nijesu postignuti ni u jednom segmentu.  Budući da su prepoznati razlozi zbog kojih nijesu postignuti propisani ciljevi, a to su nerazvijena infrastruktura u sektoru upravljanja otpadom i nedovoljan stepen ekološke svijesti našeg stanovništva, u Ministartsvu smo mišljenja da saradnja sa nevladinim sektorom može doprinijeti rješavanju navedenog problema kroz realizaciju projekata koji imaju za cilj jačanje ekološke svijesti naših građanja.  Naime, realizacijom Projekata jačanja ekološke svijesti na temu ponovne upotrebe i reciklaže otpada, pored usvajanja znanja o upravljanju otpadom na način da svaki pojedinac može i treba da da doprinos zaštiti životne sredine, pružiće informaciju građanima o načinu smanjivanja količine odloženog otpada na deponijama, izdvajanje reciklabilnih frakcija otpada iz ukupne mase otpada, što bi omogućilo da se otpad tretira kao značajan resurs. Sve je ovo skopčano sa uštedom energije u procesima proizvodnje kao imperativ održivog i odgovornog poslovanja.  **Problem 2: Odlaganje otpada na nepropisnim mjestima**  Veliki broj neuređenih odlagališta, oko 400 širom Crne Gore različitih veličina, govori o lošim navikama i neophodnosti da se preduzmu koraci, kako u konkretnom smislu čišćenje ili saniranje lokacija sa ostavljenim otpadom gdje mu nije mjesto, tako i u informativno-edukativnom smislu, ojačati svijest stanovništva da se otpad ne ostavlja bilo gdje već na mjestima koja su za to propisana. Nevladin sektor raspolaže sa kadrovima koji su spremni da preuzmu jedan dio ovog tereta na sebe.  Realizacijom projekata koji bi se bavili rješavanjem problema odlaganja otpada na nepropisnim mjestima doprinijelo bi zaštiti životne sredine, očuvanju prirodnih ljepota, uradilo bi se značajno na ažuriranju spiska neuređenih odlagališta.  **Problem 3: Rasterećenje deponija – smanjenje odloženih količina organskog otpada**  U Crnoj Gori su izgrađene dvije deponije „Livade“ u Podgorici i „Možura“ u Baru, i na taj način regulisano je odlaganje miješanog komunalnog otpada za JLS: Cetinje, Podgorica, Danilovgrad, Bar, Ulcinj, Budva, Tivat i Kotor. U miješanom komunalnom otpadu se nalazi oko 30% organskog porijekla koji bi se mogao jednostavnim aerobnim ili anarebnim procesima obraditi i na taj način dobiti suplementi koji se mogu koristiti u hortikulturi.  Realizacijom projekata na temu rasterećenje deponija – smanjenja odloženih količina organskog otpada, pored usvajanja znanja o upravljanju organskim otpadom kako da svaki pojedinac doprinosi zaštiti životne sredine, pružiće informaciju građanima o izdvajanju organskog otpada iz ukupne mase otpada čime bi se smanjile količine odloženog otpada na deponijama, a izbjeglo bi se miješanje sa ostalim komunalnim otpadom.  Organizacijom posjete kompostani u Kotoru, održavanjem radionica, predavanja i prezentacija podigla bi se informisanost u direktnoj i u indirektnoj komunikaciji sa građanima. | |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| **Problemi 1, 2 i 3:**  Postavljeni ciljevi propisani su Zakonom o upravljanju otpadom, Državnim planom upravljanja otpadom u CG za period od 2015-2020, lokalnim planovima upravljanja komunalnim i neopasnim građevinskim otpadom. | **Problemi 1, 2 i 3:**  Ministartsvo ekologije, prostornog planiranja i urbanizma,  Agencija za zaštitu životne sredine,  JLS i njihovi organi uprave,  Izvještaji o realizaciji DPUO i lokalnih planova.  MONSTAT |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| Državni plan upravljanja otpadom u CG za period od 2015-2020 i loklani planovi upravljanja komunalnim i neopasnim građevinskim otpadom.  Zakon o upravljanju otpadom (“Sl.list CG, br. 64/11 i 39/16) i  Odluke o načinu odvojenog sakupljanja komunalnog otpada na lokalnom nivou, donešene na osnovu člana 13 ovog zakona, | 5.1.3. Ponovna upotreba i reciklaža  6.2. Ciljevi koje treba ostvariti u domenu upravljanja otpadom  6.3.7. Program odlaganja biološko razgradivog otpada  3. Tehnologije za obradu organskog otpada  3.1.Kompostiranje  Članovi 11a, 13, 14, 64 Zakona o upravljanju otpadom utvrđeno je odvojeno sakupljanje pojedinih vrsta, odnosno frakcija otpada.  Lokalnim odlukama je utvrđen način odvojenog sakupljanja komunalnog otpada po zonama ili određenim ulicama u nepojedinim opštinama, tako da je predviđeno u kojim djelovima opština će se sakupljati odvojeno papir i plastika ili ce se koncept „dvije kante“, kao i gdje se realizovati sistem sakupljanja „od vrata do vrata“. |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| **Problem 1: Postizanje ciljeva za reciklažu na putu ka EU**  Evidentno je da je u Crnoj Gori širok spektar djelovanja nevladinog sektora u oblasti upravljanja otpadom, da je u njemu skoncentrisano veliko znanje, stručnost i vještine na polju zaštite životne sredine, kao i da je mehanizam njihovog rada puno jednostavniji od rada državnih organa, u očekivanju smo da NVO-i naprave sponu sa građanstvom i svojim inventivnim radom značajno učestvuju u jačanju ekološke svijesti.  Ekološki svjestan građanin na vrijeme uvidi problem u prirodi i kreativno razmišlja o mogućim rješenjima, odnosno sagledava ekološke vrijednosti, ponaša se u skladu sa tim. Shodno svom znanju gradi svoj ekološki stav.  Uvođenje primarne selekcije komunalnog otpada je i u ranijem periodu bila tema mnogih akcija nevladinog sektora, pa stoga njihovim uključenjem u rješavanju ovog problema značajno će se doprinijeti primjeni regulative, donošenjem akata koje pojedine JLS nijesu donijele, njihov lični odnos će biti podstrek i za zaposlene u institucijama sistema kojima je upravljanje otpadom nadležnost, bilo preventivno ili represivno. Sve ovo može doprinijeti da bude veća efikasnost postizanja ciljeva za reciklažu.  **Problem 2: Odlaganje otpada na nepropisnim mjestima**  Poznavanje terena mnogih aktivista nevladinog sektora u saradnji sa lokalnom samoupravom može doprinijeti da se na jednostavniji način dopuni i ažurira popis neuređenih odlagališta uz stručna objašnjenja koliko i kako nekontrolisano prisustvo otpada u životnoj sredini može da joj šteti. Veliki broj neuređenih odlagališta preko 300 njih je pokazatelj nesavjesnog odnosa prema životnoj sredini.  Veliko znanje i umijeće, razne vještine doprinijeće da nevladin sektor da impuls u rješavanju ovog problema.  **Problem 3: Rasterećenje deponija – smanjenje odloženih količina organskog otpada**  Neodgovoran odnos prema deponijama, odnosno odlaganje na njima otpada koji se može ponovo koristiti ili reciklirati, smanjuje vijek trajanja tim značajnim infrastrukturnim objektima za upravljanje komunalnog otpada. Šta raditi nakon zatvaranja ovih deponija, da li se one mogu reciklirati, da li su to procesi koji su isplativi. Koncetracija stručnog znanja u nevladinom sektoru pomoći će da se nađu prava rješenja za rješavanje ovog problema , koji je ovdje istaknut kao prioritetan. Poznato je da u Crnoj Gori postoje dvije sanitarne deponije i jihovo trajanje neće biti dugo ukoliko se neadekvatno odnosimo. | **Problem 1: Postizanje ciljeva za reciklažu na putu ka EU**  Budući da se nijesmo ni primakli postavljenim ciljevima za reciklažu, moraju se se svi segmenti društva aktivirati da se pospješi proces jačanja ekološke svijesti. Nevladin sektor će svojim projektima pronaći način da prodre u sve pore društva, pa stoga su mjerljivi pokazatelji sljedeći: broj građana sa kojima je nevladina organizacija imala direktnu komunikaciju, bilo na predavanjima, okruglim stolovim, raznim prezentacijama, praktičnim događajima na kojim aće direktno pokazivati funkcionisanje sistema odvojenog sakupljanja otpada.  **Problem 2: Odlaganje otpada na nepropisnim mjestima**  Adekvatno sakupljanje otpada na mjestima koja su propisana pravnom regulativom, naša svijest da svako može da da lični doprinos u procesu upravljanja otpadom, moraju biti pokretači našeg društva u očuvanju životne sredine.  Nevladin sektor će realizacijom svojih projekata dodatno dati na značaju da se moraju ukloniti ili sanirati neuređena odlagališta, te prema tome mjerljivi pokazatelji su sljedeći: broj novobjavljenih neuređenih odlagališta, broj neuređenih odlagališta saniranih ili uklonjenih u skaldu sa ciljem projekta, broj građana koji su učestvovali sa nevladinim sektorom u aktivnostima čišćenja i ozelenjavanja tih lokacija, kako se ne bi na tim mjestima formiralo ponovo, količina štampanih materijala u cilju podizanja nivoa svijesti građana o značaju sprječavanja nepropisnog odlaganja otpada, broj medijskih saopštenja u cilju podizanja nivoa svijesti.  **Problem 3: Rasterećenje deponija – smanjenje odloženih količina organskog otpada**  Trećina količine komunalnog otpada je organski otpad koji se može kompostirati, a samim tim se ne mora odlagati na deponiju.  U zavisnosti od načina realizacije projekta, mjerljivi pokazatelji mogu biti broj građana koji su prisustvovali radionicama, broj onih koji su u svojim dvorištima prihvatili da kompostiraju otpad, količina dobijenog komposta i broj podijeljenih kompostera, broj domaćinstava koji primjenjuju kompostiranje, količina štampanih materijala u cilju podizanja nivoa svijesti građana o značaju kompostiranja, broj medijskih saopštenja u cilju podizanja nivoa svijesti građana o značaju tretmana organskog otpada i sl. | **Problem 1: Postizanje ciljeva za reciklažu na putu ka EU**  Izvještaji nevladinih organizacija o svojim aktivnostima.  **Problem 2: Odlaganje otpada na nepropisnim mjestima**  Izvještaji nevladinih organizacija o svojim aktivnostima,  Izvještaji o evidenciji otpada sakupljača i prevoznika otpada.  **Problem 3: Rasterećenje deponija – smanjenje odloženih količina organskog otpada**  Izvještaji nevladinih organizacija o svojim aktivnostima. |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2021. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2022. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Jačanje ekološke svijesti o značaju odvojenog sakupljanja komunalnog otpada | Već duži vremenski period pokazalo se da je veoma značajno djelovanje nevladinog sektora u oblasti upravljanja otpadom, da je u ovom sektoru skoncentrisano veliko znanje, stručnost i vještine na polju zaštite životne sredine, da je mehanizam njihovog rada puno jednostavniji od rada državnih organa, što će omogućiti stvaranja brže i efikasnije spone sa građanstvom  Direktnom i indirektnom komunikacijom sa građanima različitih starosnih i drugih karakteristika, sa predstavnicima medija, na način što će se afirmisati težnja državnih organa da zajedničkom akcijom sa nevladinim sektorom izvrši prenošenje informacija i potrebnih znanja o značaju pravilnog upravljanja otpadom i time će se značajno uticati na jačanje ekološke svijesti. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u 2022. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa | Iznos | Drugi donatori s kojima je potrebno koordinirati oblasti finansiranja |
| 1. Konkurs za finsiranje projekata u vezi postizanja ciljeva za reciklažu na putu ka EU | 40.000,00 eura | Jedinice lokalnih samouprava i dr. izvori |
| 1. Konkurs za finsiranje projekata na temu odlaganja otpada na nepropisnim mjestima | 40.000,00 eura | Jedinice lokalnih samouprava i dr. izvori |
| 1. Konkurs za finsiranje projekata u vezi rasterećenje deponija – smanjenje odloženih količina organskog otpada | 40.000,00 eura | Jedinice lokalnih samouprava i dr. izvori |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u \_\_\_\_. godini.

|  |
| --- |
| Opis glavnih grupa korisnika, njihov broj i potrebe |
| Građani u lokalnim sredinama, zaposleni u institucijama koje imaju nadležnost upravljanje otpadom, privredni sektor, predstavnici medija. |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |  |
| --- | --- |
| Očekivani broj projekata koji se planira finansirati / broj ugovora koje se planira zaključiti s NVO | |
| Naziv javnog konkursa | 1. Konkurs za finsiranje projekata u vezi postizanja ciljeva za reciklažu na putu ka EU / 6 |
| Naziv javnog konkursa | 1. Konkurs za finsiranje projekata na temu odlaganja otpada na nepropisnim mjestima / 6 |
| Naziv javnog konkursa | 1. Konkurs za finsiranje projekata u vezi rasterećenje deponija – smanjenje odloženih količina organskog otpada / 6 |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |  |
| --- | --- |
| Naziv javnog konkursa: | |
| Najniži iznos finansijske podrške koju će biti moguće ostvariti na osnovu javnog konkursa: 1000,00 EURA | Najviši iznos finansijske podrške koju će biti moguće ostvariti na osnovu javnog konkursa 8.000,00 EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZACIJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| Konkurs za finsiranje projekata u vezi postizanja ciljeva za reciklažu na putu ka | 2 | Branka Milašinović  Ivan Stanišić |
| Konkurs za finsiranje projekata na temu odlaganja otpada na nepropisnim mjestima | 2 | Branka Milašinović  Ivan Stanišić |
| Konkurs za finsiranje projekata u vezi rasterećenje deponija – smanjenje odloženih količina organskog otpada | 2 | Branka Milašinović  Ivan Stanišić |

**Ovjera ministra:**

|  |  |  |  |  |
| --- | --- | --- | --- | --- |
|  | **Prof. dr Ratko Mitrović** |  |  |  |
|  | Ime i prezime | M.P. | Potpis |  |